मां के संग थिरकीं, गोल्डन साड़ी में बेहद खूबसूरत दिखीं, नाटी 'किंग' बॉस लेडी की सादगी के फैन
बिग बॉस-14 की विनर और टेलीविजन जगत की मशहूर एक्ट्रेस रुबीना दिलैक अपनी बहन की शादी में जमकर नाची। शिमला के वुडविला पैलेस में उनकी छोटी बहन ज्योतिका दिलैक हिंदू रीति रिवाज से रजत शर्मा के साथ शादी के बंधन में बंध गई।
बिग बॉस-14 की विनर और टेलीविजन जगत की मशहूर एक्ट्रेस रुबीना दिलैक अपनी बहन की शादी में जमकर नाची। शिमला के वुडविला पैलेस में उनकी छोटी बहन ज्योतिका दिलैक हिंदू रीति रिवाज से रजत शर्मा के साथ शादी के बंधन में बंध गई। इस मौके पर बॉस लेडी के नाम से मशहूर रुबीना ने नाटी किंग कुलदीप शर्मा के गीतों पर अपनी मां के साथ नाटी डाली। रुबीना गोल्डन कलर की साड़ी में दुल्हन से कम नहीं लग रही थी।
नाटी किंग ने की रुबीना की जमकर तारीफ
शादी में पहुंचे हिमाचल के स्टार कलाकार और नाटी किंग के नाम से फेमस कुलदीप शर्मा ने स्टेज से रुबीना की तारीफों के पुल बांधे। उन्होंने कहा कि पहाड़ी राज्य के छोटे से गांव की लड़की अपने विश्वास और सादगी से बिग बॉस 14 की ट्रॉफी यूं ही नहीं जीती। अपने सादगी पूर्ण अंदाज से वह देश की जनता के दिलों में राज करती हैं।
प्रदेश के युवाओं के लिए प्रेरणा है रुबीना
नाटी किंग ने कहा कि रुबीना का देखकर यह नहीं लगता कि वह मायानगरी मुंबई में रहती है। अपनी एक्टिंग से लोगों के दिलों पर राज करने वाली एक्ट्रेस प्रदेश के उन युवाओं के लिए प्रेरणा है, जो एक्टिंग के क्षेत्र में करियर बनाना चाहते हैं।
रुबीना की बहन है वीडियो क्रिएटर
रुबीना की बहन ज्योतिका सोशल मीडिया पर काफी एक्टिव रहती हैं। ज्योतिका का खुद का चैनल भी है। जिस पर वह ट्रैवल ब्लॉग्स और कई तरह की वीडियो अपलोड करती हैं। रजत इन सब में ज्योतिका की मदद करता है। जिस वजह से दोनों में दोस्ती हुई और दोस्ती प्यार में बदल गई। अब दोनों शादी के बंधन में बंधकर हमेशा के लिए एक दूसरे के हो गए हैं।
